cyanic-selkie/wikianc huggingface dataset:
Αντόν Ρουμπινστάιν
Μουσικολογικά στοιχεία
Ο Ρουμπινστάιν και ο Μιχαήλ Γκλίνκα, θεωρούνται οι πρώτοι πολύ σημαντικοί συνθέτες κλασικής μουσικής στη Ρωσία, που, μάλιστα, είχαν σπουδάσει και οι δύο στο Βερολίνο με τον Ζίγκφριντ Ντεν (Siegfried Dehn). Ο Γκλίνκα, ως μαθητής του Ντεν, 12 χρόνια πριν τον Ρουμπινστάιν, άρπαξε την ευκαιρία να «συσσωρεύσει» όσο το δυνατόν μεγαλύτερα αποθέματα συνθετικής ικανότητας και να τα χρησιμοποιήσει με τέτοιο τρόπο, ώστε να δώσει μία εντελώς νέα διάσταση στη ρωσική μουσική. Ο Ρουμπινστάιν, αντίθετα, επέλεξε να ασκήσει το ταλέντο του στη σύνθεση, εντός των διαφόρων μορφών ύφους της γερμανικής μουσικής, μορφές που αντικατοπτρίζουν τη διδασκαλία του Ντεν. Σε εντελώς διαφορετικό έδαφος από τον Γκλίνκα, οι Σούμαν και Μέντελσον ήταν οι ισχυρότερες επιρροές στη μουσική του Ρουμπινστάιν. Κατά συνέπεια, η μουσική του Ρουμπινστάιν ουδόλως σχετίζεται με την «εθνικού» ύφους μουσική της Ομάδας των Πέντε. Ένα ακόμη χαρακτηριστικό των συνθέσεων του Ρουμπινστάιν είναι ότι, οι όποιες καλές ιδέες του, όπως αυτές στην περίφημη συμφωνία Ωκεανός αναπτύσσονται με τρόπο μάλλον βιαστικό, χωρίς περαιτέρω επεξεργασία. Όπως ο Παντερέβσκι, αργότερα παρατήρησε, «[ο Ρουμπινστάιν] δεν είχε την απαραίτητη συγκέντρωση υπομονής ενός συνθέτη ....Ήταν επιρρεπής σε μεγαλόστομα κλισέ στις στιγμές της κορύφωσης, με την προήγηση υπερβολικά μεγάλων σε διάρκεια θεμάτων, που αργότερα μιμήθηκε ο Τσαικόφσκι, στα λιγότερο εμπνευσμένα κομμάτια του».
Ωστόσο, το Κοντσέρτο για Πιάνο αρ. 4 του Ρουμπινστάιν, ήταν το έργο που επηρέασε όλα τα σημαντικά πιανιστικά κοντσέρτα του Τσαϊκόφσκι, ιδιαίτερα το πρώτο (1874-5), ενώ το τελευταίο μέρος του, με την εισαγωγή και το σπινθηροβόλο κύριο θέμα, αποτέλεσε τη βάση για το φινάλε του Κοντσέρτου για Πιάνο σε Μιb μείζονα του Μπαλάκιρεφ. Στο ίδιο έργο, το πρώτο μέρος είχε γραφεί, εν μέρει υπό την επίδραση του Κοντσέρτου για Πιάνο αρ. 2 του Ρουμπινστάιν.
Μετά το θάνατο του Ρουμπινστάιν, τα έργα του, άρχισε να χάνει σε δημοτικότητα, αν και τα κονσέρτα του για πιάνο, παρέμειναν στο ευρωπαϊκό ρεπερτόριο μέχρι τον Πρώτο Παγκόσμιο Πόλεμο, ενώ τα κυριότερα έργα του έχουν διατηρήσει μια θέση στην καρδιά της ρωσικής συναυλιακής σκηνής. Ίσως «πάσχοντας» στην μοναδικότητα, η μουσική του Ρουμπινστάιν να μην ήταν σε θέση να ανταγωνιστεί τα καθιερωμένα, κλασικά ή με το νέο ρωσικό στυλ, έργα των Στραβίνσκι και Προκόφιεφ. Ωστόσο, κατά τα τελευταία χρόνια, τα έργα του παρουσιάζονται λίγο πιο συχνά, τόσο στη Ρωσία όσο και στο εξωτερικό και, κάποια από αυτά, έχουν αποτιμηθεί θετικά.
Διάφορα περιστατικά
Ο Ρουμπινστάιν ήταν γνωστός για το σαρκασμό, καθώς και, μερικές φορές, για τη διεισδυτική διορατικότητά του. Κατά τη διάρκεια μιας από τις επισκέψεις του στο Παρίσι, ο περίφημος Γάλλος πιανίστας Αλφρέ Κορτό (Alfred Cortot) έπαιξε προς τιμήν του, το πρώτο μέρος της Appassionata του Μπετόβεν. Μετά από μακρά σιωπή, ο Ρουμπινστάιν είπε στον νεαρό Κορτό: «Παιδί μου, μην ξεχάσεις ποτέ αυτό που πρόκειται να σου πω. Η μουσική του Μπετόβεν δεν θα πρέπει να μελετάται. Πρέπει να μετενσαρκώνεται». Ο Κορτό, λέγεται, ότι ποτέ δεν ξέχασε εκείνα τα λόγια.
Οι ίδιοι οι μαθητές του Ρουμπινστάιν, ώφειλαν να είναι εξίσου ιδιαίτεροι: ήθελε να «σκέπτονται» τη μουσική που έπαιζαν, ταιριάζοντας τα ηχοχρώματά τους με το κομμάτι και το φραζάρισμα (phrasing). Παρά τον χρόνο που τους αφιέρωνε, ο τρόπος που τους συμπεριφερόταν μερικές φορές, ήταν ένας συνδυασμός από ωμή ή σκληρή κριτική, και πολύ καλό χιούμορ. Ο Χόφμαν έγραψε κάποτε για ένα τέτοιο μάθημα: «Κάποτε, έπαιξα άσχημα μια ραψωδία του Λιστ. Μετά από λίγο, ο Ρουμπινστάιν είπε: « Ο τρόπος που παίζεις αυτό το κομμάτι είναι μια χαρά για τη θεία ή τη μαμά ! (sic)». Στη συνέχεια, σηκώθηκε, ήρθε προς το μέρος μου και είπε: «Τώρα, ας δούμε πώς παίζονται αυτά τα πράγματα» [ ... ] Άρχισα να παίζω και πάλι, αλλά δεν είχα παίξει περισσότερα από λίγα μέτρα, όταν ο Ρουμπινστάιν είπε δυνατά: « Έχεις αρχίσει;» - «Ναι, κύριε, βεβαίως!» - «Α!», είπε ο Ρουμπινστάιν αόριστα, «δεν το είχα προσέξει!». [ ... ] Ο Ρουμπινστάιν δεν μού έκανε ιδιαίτερες συστάσεις. Απλά, με άφηνε να μαθαίνω από αυτόν ... Εάν ένας μαθητής, με δικό του τρόπο μελέτης και δική του ψυχική δύναμη, έφθανε στο επιθυμητό σημείο που, η διορατικότητα ενός μουσικού σαν κι αυτόν επέτρεπε να το διακρίνει, κέρδιζε την εμπιστοσύνη του, διότι γνώριζε ότι θα εύρισκε πάντα το συγκεκριμένο σημείο, ακόμη κι αν «έχανε το δρόμο του» μία ή δύο φορές, όπως όλοι είναι επιρρεπείς να κάνουν». thumb|250px|right|Η προτομή του Αντόν Ρουμπινστάιν στο νεκροταφείο Τίχβιν της Αγίας Πετρούπολης
Η επιμονή του Ρουμπινστάιν για απόλυτη πιστότητα στην παρτιτούρα, προκαλούσε έκπληξη στον Χόφμαν, αφού είχε ακούσει τον δάσκαλο του να αντιμετωπίζει τα κομμάτια «ελεύθερα», ο ίδιος, στις συναυλίες του. Όταν κάποτε ρώτησε τον Ρουμπινστάιν να εξηγήσει αυτό το παράδοξο, ο Ρουμπινστάιν απάντησε με κάτι που, πολλοί μεγάλοι δάσκαλοι της μουσικής έχουν πει, διαχρονικά: «Όταν φτάσεις στο σημείο που είμαι εγώ, τότε σού επιτρέπεται να το κάνεις κι εσύ», για να προσθέσει στη συνέχεια: «Αν μπορείς!»
Ο Ρουμπινστάιν δεν «προσάρμοζε» το περιεχόμενο των σχολίων του ούτε ενώπιον των «υψηλά ισταμένων» εκείνης της εποχής. Όταν είχε επανακτήσει τη διεύθυνση του Ωδείου της Αγίας Πετρούπολης, ο Τσάρος Αλέξανδρος Γ’, δώρισε το ερειπωμένο παλιό θέατρο Μπολσόι, για τη στέγαση του Ωδείου, χωρίς όμως τα κεφάλαια που απαιτούνταν για την αποκατάσταση και τον εξοπλισμό των εγκαταστάσεων. Σε μια δεξίωση που παρέθεσε ο Ρουμπινστάιν προς τιμήν του Τσάρου, ο τελευταίος ρώτησε τον συνθέτη αν ήταν ευχαριστημένος με αυτό το δώρο. Τότε ο Ρουμπινστάιν απάντησε ωμά, μέσα στο αμήχανο πλήθος: «Υψηλότατε, εάν σας χάριζαν ένα κανόνι, ετοιμοπόλεμο και όμορφα διακοσμημένο, αλλά χωρίς πυρομαχικά, θα σας άρεσε;»
Εξωτερικοί σύνδεσμοι
Κατηγορία:Ρώσοι πιανίστες Κατηγορία:Συνθέτες όπερας Κατηγορία:Ρώσοι συνθέτες κλασικής μουσικής
Ιωάννης Κ. Πισιμίσης
Ο '''Ιωάννης Κ. Πισιμίσης''' (1798 -1821) ήταν Έλληνας αγωνιστής της ελληνικής επανάστασης απόγονος οικογένειας κλεφτών. Γεννήθηκε στον Βλόγγο Αρκαδίας και έλαβε μέρος στις πρώτες μάχες του απελευθερωτικού αγώνα ως σημαιοφόρος του Γεωργάκη Πλαπούτα. Διακρίθηκε στη Μάχη του Λάλα όπου και τελικά φονεύθηκε στις 13 Ιουνίου 1821 από έναν Τούρκο ελεύθερο σκοπευτή.
Παραπομπές
Κατηγορία:Αγωνιστές του 1821
1877
Η παρούσα σελίδα αφορά το έτος 1877 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
ΟΣΚΑ Φουτ
Η  ΟΣΚΑ Φουτ είναι μια ποδοσφαιρική ομάδα από την πόλη Ανταναναρίβο, Μαδαγασκάρη. Έδρα της ομάδας είναι το Mahamasina Stadium, χωρητικότητας 22000 θεατών. Συμμετέχει στην THB Champions League. Έχει κατακτήσει 1 πρωτάθλημα και ένα 1 κύπελλο Μαδαγασκάρης, και τα δύο το 2005.
Κατηγορία:Ποδοσφαιρικές ομάδες Μαδαγασκάρης
Θεοβάλδος του Μπαρ (επίσκοπος της Λιέγης)
Ο Θεοβάλδος, γαλλ.: Thibaut/Thiébaut/Theobald de Bar (απεβ. 1312) από τον Οίκο του Μονμπελιάρ ήταν πρίγκιπας-επίσκοπος της Λιέγης από το 1302 μέχρι το τέλος του, ενώ υπηρετούσε στην ακολουθία του Ερρίκου Ζ΄ της Γερμανίας.
Βιογραφία
Ήταν ο τρίτος γιος του Θεοβάλδου Β΄ κόμη του Μπαρ και της Ιωάννας του Τουσύ, κόρης του Ιωάννη κυρίου του Τουσύ.
Το 1296, μετά το τέλος του Μπουσάρ ντ'Αβέν, επισκόπου του Μετς, ήταν ένας από τους υποψηφίους για τη θέση μαζί με τον Φρειδερίκο της Λωρραίνης (απεβ. 1299) επίσκοπο της Ορλεάνης. Στο τέλος επιλέχθηκε ο Ζεράρ ντε Ρενένγκ.
Ο Aδόλφος του Βάλντεκ, πρίγκιπας-επίσκοπος της Λιέγης, απεβίωσε στα τέλη του 1302. Από τους τρεις υποψηφίους, εξελέγη ο Γκυγιώμ ντ' Αράς. Ωστόσο απέρριψε τη θέση, ισχυριζόμενος ότι το υπόβαθρό του ήταν πολύ ταπεινό και πρότεινε τον Θεοβάλδο. Η εκλογή του Θεοβάλδου κέρδισε την παπική έγκριση στις 13 Μαρτίου 1303. Ο Θεοβάλδος ήταν τότε στην πραγματικότητα στη Ρώμη.
Συμμάχησε με τον Φίλιππο Δ΄ της Γαλλίας το 1304. Δύο χρόνια αργότερα, ο συγγενής του Ερρίκος Ζ΄ του Οίκου του Λουξεμβούργου έγινε βασιλιάς της Γερμανίας. Ο Θεοβάλδος ήταν στενός σύμβουλος. Όταν ο Ερρίκος Ζ΄ πήγε στη Ρώμη το 1312 για να χειροτονηθεί ως Άγιος Ρωμαίος αυτοκράτορας, ο Θεοβάλδος τον συνόδευσε. Εκεί δέχτηκε επίθεση και τραυματίστηκε θανάσιμα από τον Ροβέρτο της Νάπολης.
Στη λογοτεχνία
Αναφέρεται σε ένα σύγχρονο ποίημα, το Voeux de l'épervier (Ευχές του γερακιού), καταγεγραμμένο στα Χρονικά το υΜετς. Αναγνωρίζεται ως ο αφιερωτής του Voeux de paon (Φωνές του γερακιού) (από τον Ζακ ντε Λονγκυγιόν), καθώς αναφέρεται ρητά σε ένα αντίγραφο αυτού του ευρέως διαδεδομένου ποιήματος (Παρίσι, Εθνική Βιβλιοθήκη fr.12565).
Βιβλιογραφικές αναφορές
Κατηγορία:Οίκος του Μονμπελιάρ
Δωροθέα της Λωρραίνης
Η Δωροθέα, γαλλ. Dorothea de Lorraine (24 Μαΐου 1545 - 2 Ιουνίου 1621) από τον Οίκο της Λωρραίνης ήταν κόρη του δούκα της Λωρραίνης και με τους γάμους της έγινε πρώτα δούκισσα του Μπράουνσβαϊγκ-Λύνεμπουργκ και μετά μαρκησία του Βαραμπόν.
Βιογραφία
Ήταν η δεύτερη κόρη του Φραγκίσκου Α΄ δούκα της Λωρραίνης και της Χριστίνας των Όλντενμπουργκ, κόρης του Χριστιανού Β΄ της Δανίας, Σουηδίας & Νορβηγίας.
Οικογένεια
Παντρεύτηκε πρώτα το 1575 τον Έρικ Β΄ δούκα του Μπράουνσβαϊγκ-Λύνεμπουργκ-Κάλενμπεργκ. Δεν απέκτησαν απογόνους.
Το 1584 απεβίωσε ο Έρικ Β΄ και η Δωροθέα έκανε δεύτερο γάμο με τον Μαρκ ντε Ρυέ ντε λα Παλύντ, μαρκήσιο του Βαραμπόν, κόμη του λα Ρος και του Βιλερσεξέλ. Δεν είχε παιδιά.
Μπιντεστρόφ
Το Μπιντεστρόφ (Μπίντεσντορφ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Εράρ του Πιερπόν και Ανσερβίλ
Ο Εράρ(δος), γαλλ.:Érard de Bar (απεβ. 1335) από τον Οίκο του Μονμπελιάρ ήταν μοναχός το 1292 και έπειτα κύριος του Πιερπόν και του Ανσερβίλ (Pierrepont et d'Ancerville) το 1302.
Βιογραφία
Ήταν ο έκτος γιος του Θεοβάλδου Β΄ κόμη του Μπαρ και της Ιωάννας του Τουσύ, κόρης του Ιωάννη του Τουσύ.
Ο Eράρ απεβίωσε το 1335 στο Πιερπόν της Γαλλίας.
Οικογένεια
Νυμφεύτηκε την Iσαβέλλα της Λωρραίνης (απεβ. 12 Δεκεμβρίου 1353), κόρη του Θεοβάλδου Β΄ δούκα της Λωρραίνης και της Ισαβέλλας του Ρουμινύ. Είχαν έξι παιδιά.
Βιβλιογραφικές αναφορές
Κατηγορία:Οίκος του Μονμπελιάρ
Κύκλος του Κρεμπς
Ο κύκλος του κιτρικού οξέος ή κύκλος του Krebs, προς τιμή του επιστήμονα που τον ανακάλυψε, είναι το τελικό στάδιο αποδόμησης των υδατανθράκων, των λιπών και των αμινοξέων που προσλαμβάνονται με τη διατροφή. Αποτελεί σημαντικό μέρος της αερόβιας αναπνοής. Στα περισσότερα κύτταρα ο κύκλος του κιτρικού οξέος διεκπεραιώνει τα 2/3 του συνόλου των οξειδώσεων των ενώσεων του άνθρακα. Ο κύκλος του κιτρικού οξέος αποκαλύφθηκε ύστερα από χρόνια προσπάθεια για την κατανόηση των βιολογικών οδών της αερόβιας αναπνοής το 1937 από τον Χανς Άντολφ Κρεμπς.
Τα ένζυμα που απαιτούνται για τον κύκλο του κιτρικού οξέος βρίσκονται στα μιτοχόνδρια. Το πρώτο από αυτά τα ένζυμα καταλύει την αντίδραση που ενώνει την ακετυλομάδα του ακέτυλο-CoA με ένα μόριο οξαλοξικού οξέος για το σχηματισμό κιτρικού οξέος. Το κιτρικό οξύ οξειδώνεται σταδιακά και η ενέργεια οξείδωσης χρησιμοποιείται για να φτιαχτούν μόρια υψηλής ενέργειας. Τα τελικά μόρια αυτού του κύκλου είναι δύο μόρια διοξειδίου του άνθρακα και οξαλικό, το οποίο χρησιμοποιείται ξανά σε ένα νέο κύκλο. Σε αρκετά βήματα, ηλεκτρόνια μεταφέρονται από το υπόστρωμα σε άλλα μόρια, όπως το NADH και το FADH2. Στη συνέχεια αυτά τα δύο μόρια μεταφέρουν τα υψηλής ενέργειας ηλεκτρόνιά τους στην αλυσίδα μεταφοράς ηλεκτρονίων ώστε να πραγματοποιηθεί η οξειδωτική φωσφορυλίωση. Αυτά τα ηλεκτρόνια στο τέλος αντιδρούν με το οξυγόνο και παράγουν νερό.
Ο κύκλος του κιτρικού οξέος λειτουργεί επίσης ως αφετηρία για άλλες αντιδράσεις βιοσύνθεσης επειδή παράγει σημαντικά ενδιάμεσα, όπως το οξαλοξικό και το α-κετογλουταρικό οξύ. Οι ενώσεις αυτές παράγονται από τον καταβολισμό μεταφέρονται από τα μιτοχόνδρια στο κυτταρόπλασμα, όπου συμμετέχουν σε αντιδράσεις ως πρόδρομες ενώσεις για τη σύνθεση διάφορων μορίων, όπως για παράδειγμα τα αμινοξέα.
Βήματα
Ο κύκλος χωρίζεται σε οχτώ βήματα στα οποία συμμετέχουν διαφορετικά ένζυμα και μόρια.
Ενεργειακή απόδοση
Μια πλήρης περιστροφή του κύκλου καταλήγει στην παραγωγή δύο μορίων διοξειδίου του άνθρακα, τριών μορίων NADH, ενός μορίου FADH2 και ενός μορίου GTP, το οποίο ενζυμικά μπορεί να μετατραπεί σε ΑΤΡ. Η οξειδωτική φωσφορυλίωση αποδίδει τρία μόρια ΑΤΡ ανά μόριο NADH και δύο μόρια ΑΤΡ ανά μόριο FADH. Όμως, το κυτταροπλασματικό NADH που παράγεται κατά τη γλυκόλυση αποδίδει δύο μόρια ΑΤΡ στην οξειδωτική φωσφορυλίωση διότι πρέπει να μεταβιβάσει τα ηλεκτρόνια στο FADH2 του μιτοχονδρίου. Άρα από τα παραπάνω και έχοντας υπόψη ότι απαιτούνται δύο κύκλοι προκύπτει ότι από την πλήρη οξείδωση της γλυκόζης παράγονται 36 μόρια ΑΤΡ, που αντιπροσωπεύει το 40% της δυνητικής ενέργειας της γλυκόζης.
Πηγές
Κατηγορία:Μεταβολισμός Κατηγορία:Κυτταρολογία Κατηγορία:Βιοχημεία
Ακαδέμια Φούτμπολ Κλουμπ
Η Ακαδέμια Φούτμπολ Κλουμπ ήταν κολομβιανή ποδοσφαιρική ομάδα από την Μπογκοτά. Η ομάδα ιδρύθηκε το 2005 και διαλύθηκε το 2012, όταν έγινε Llaneros F.C.. Αγωνιζόταν στην Categoría Primera B. Έδρα της ομάδας ήταν το Estadio Compensar, χωρητικότητας 4500 θεατών.
Η ομάδα πρωτοεμφανίστηκε σαν προπονητικό σχολείο για ποδοσφαιριστές μεταξύ 18 και 25 ετών το 1999, με το όνομα Escuela de Fútbol Compensar - MasterCard. Συμμετείχε στην Primera C με το όνομα Compensar F.C.. Η επιτυχία της ομάδας την οδήγησε στην Categoría Primera B με το όνομα Ακαδέμια Φούτμπολ Κλουμπ το 2005. Το 2007 ήταν φιναλίστ.
Το 2012 η ομάδα πουλήθηκε στη Villavicencio, λόγω οικονομικών προβλημάτων. Η έγκριση πώλησης της ομάδας έγινε στις 22 Μαρτίου. Στις 27 Μαρτίου δημιουργήθηκε και επίσημα μια νέα ομάδα: η Llaneros F.C..
Εξωτερικοί σύνδεσμοι
Κατηγορία:Ακαδέμια Φούτμπολ Κλουμπ Κατηγορία:Ιδρύσεις ποδοσφαιρικών ομάδων το 2005
Σιδηροδρομικός Σταθμός Φωτολίβου
Ο Σιδηροδρομικός Σταθμός Φωτολίβου είναι σιδηροδρομικός σταθμός στο Φωτολίβος του νομού Δράμας. Βρίσκεται μέσα στον οικισμό. Ο σταθμός άνοιξε το 1896 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη. Το κτήριο του σταθμού, μαζί με ορισμένα βοηθητικά του κτήρια έχουν χαρακτηριστεί ως μνημεία.
Παραπομπές
Φωτολίβος Φωτολίβος
Αγάλω Αρκαδίας
Η Αγάλω είναι οικισμός της τοπικής κοινότητας Ράφτη, της δημοτικής ενότητας (τέως δήμου) Ηραίας, του δήμου Γορτυνίας, της περιφερειακής ενότητας (τέως νομού) Αρκαδίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πρίν το σχέδιο Καποδίστριας και το πρόγραμμα Καλλικράτης, ανήκε στην επαρχία Γορτυνίας του νομού Αρκαδίας, στο γεωγραφικό διαμέρισμα Πελοποννήσου.
Γεωγραφία
Η Αγάλω είναι οικισμός στο δυτικό τμήμα του νομού Αρκαδίας. Βρίσκεται σε ορεινή περιοχή που δεσπόζει στο φαράγγι του ποταμού Λούσιου στα δυτικά, σε μέσο σταθμικό υψόμετρο 460. Απέχει περίπου 75 χλμ. ΒΔ. της Τρίπολης.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1879 ως Αραμουζά και προσαρτήθηκε στον δήμο Ηραίας του νοιμού Αρκαδίας. Το 1912 αποσπάστηκε από τον δήμο Ηραίας και προσαρτήθηκε στην κοινότητα Ράφτι (Ράφτη). Το 1927 μετονομάστηκε σε Αγάλω. Με το ΦΕΚ 244Α - 04/12/1997 αποσπάστηκε από την κοινότητα Ράφτη και προσαρτήθηκε στον δήμο Ηραίας. Με το ΦΕΚ 87Α - 07/06/2010 αποσπάστηκε από τον δήμο Ηραίας και προσαρτήθηκε στον δήμο Γορτυνίας.
Εξωτερικοί σύνδεσμοι
Κατηγορία:Δήμος Γορτυνίας Κατηγορία:Χωριά του νομού Αρκαδίας
Νυίχα
Οι Νυίχα (Nyiha), είναι μια εθνοτική και γλωσσική ομάδα που έχει τη βάση της στην Περιφέρεια Μπέυα (Mbeya Region), της Τανζανίας και στη βορειοανατολική Ζάμπια. Το 1993, ο πληθυσμός των Νυίχα (Nyiha) εκτιμάτο να αριθμεί 626.000 άτομα, από τα οποία τα 306.000 άτομα ήταν στην Τανζανία και τα υπόλοιπα 320.000, στη Ζάμπια.
Οι Νυίχα (Nyiha) έχουν διασκορπιστεί ευρέως εντός της Ανατολικής Αφρικής, αλλά βρίσκονται ως επί το πλείστον σε συστάδες κοντά στον εδαφικό διάδρομο ανάμεσα στις λίμνες Νυάσα (Lake Nyasa), Ρούκουα (Lake Rukwa) και Τανγκανίκα (Lake Tanganyika), γύρω την Περιοχή Μπόζι (Mbozi District) και στην ευρύτερη περιοχή Λυαγκαλίλε (Lyagalile) της περιοχής Ουφίπα (Ufipa).
Πολιτισμός
Το 1915, οι Νυίχα (Nyiha) αριθμούσαν λιγότερα από 10.000 άτομα, αλλά κατά το 1957, ο πληθυσμός τους είχε αυξηθεί σε πάνω από 55.000 άτομα. Ήταν χωρισμένοι σε έντεκα ή δώδεκα μη συγγενικά βασίλεια (chiefdoms), με τους αρχηγούς να αναφέρονται ως Μουένε (Mwene).
Oι Νυίχα (Nyiha) είχαν τη φήμη όχι μόνο πολεμιστών, αλλά και ως κυνηγών ελεφάντων. Σιδεράδες, οι οποίοι κατείχαν σημαντική θέση στην κοινωνία, κατασκεύαζαν τσάπες, τσεκούρια, μαχαίρια και επίσης, καλώδια για κόσμημα και παγίδες. Με την πάροδο των ετών, ωστόσο, οι σιδεράδες έχασαν υπολογίσιμο κύρος, καθώς ο σίδηρος από τη Γερμανία, έγινε φθηνότερος.
Η ύφανση βάμβακος ήταν συνήθης μεταξύ των γυναικών, όπως και η αγγειοπλαστική. Η κατασκευή χαλιών, καλαθιών και εργασιών σιδήρου γινόταν από τους άνδρες, καθώς και η συλλογή αλατιού από την περιοχή της Λίμνης Ρούκουα (Rukwa Lake) για ανταλλαγή ήσαν όλα μέσα του βιοπορισμού τους, μολονότι νόμιζαν τους εαυτούς τους κυρίως ως κοινοτικούς κυνηγούς. Ωστόσο, παρά όλες αυτές τις δραστηριότητες, το κύριο μέσο βιοπορισμού, η γεωργική καλλιέργεια του κεχριού, διευκολύνεται με τη μέθοδο της ελεγχόμενης καύσης (slash and burn).
Πηγές
Κατηγορία:Εθνοτικές ομάδες στην Τανζανία Κατηγορία:Εθνοτικές ομάδες στη Ζάμπια Κατηγορία:Αυτόχθονες λαοί της Ανατολικής Αφρικής Κατηγορία:Φυλές της Αφρικής
Θύμι Εύβοιας
Το Θύμι είναι ημιορεινό χωριό στην νότια Εύβοια της Περιφερειακής Ενότητας Εύβοιας σε υψόμετρο 180 μέτρα. Ως οικισμός αναφέρεται επίσημα, μετά την επανάσταση του 1821 και την ενσωμάτωση της Εύβοιας.
Γεωγραφικά - ιστορικά στοιχεία
Έχει πληθυσμό 28 κατοίκους σύμφωνα με την απογραφή του 2011 και βρίσκεται σε απόσταση 52 χλμ ΒΑ. από την Κάρυστο (έδρα του δήμου) και 155 χλμ Α.-ΝΑ. από τη Χαλκίδα. Νοτιοανατολικά είναι η παραλία Αρχάμπολη (ή Χαρχάμπολη) που αποτελεί επίνειο και παραλία των χωριών Θύμι και Δρυμωνάρι, βόρεια η Ζαχαριά, βορειοανατολικά η παραλία Μύλος με το πέτρινο νερόμυλο και την εκκλησία Υπαπαντής του Χριστού και δυτικά η κορυφογραμμή Παλαμιδό στο όρος Πρόκα με ερείπια από το ορμητήριο-κάστρο Ανεμοπύλα του ιππότη Λικάριου.
Παραπομπές
Κατηγορία:Χωριά του νομού Εύβοιας Κατηγορία:Δήμος Καρύστου
Λεονάρντο Βιγιάλμπα
Ο Λεονάρντο Ενρίκε Βιγιάλμπα (Leonardo Enrique Villalba, γενν. 29 Νοεμβρίου 1994) είναι Αργεντινός επαγγελματίας ποδοσφαιριστής, ο οποίος αγωνίζεται ως μέσος για τη Λαμία.
Σταδιοδρομία σε συλλόγους
Η Βέλες Σάρσφιλντ υπέγραψε τον Βιγιάλμπα το 2009. Η πρώτη εμφάνισή του στην Πριμέρα Ντιβισιόν Αργεντινής πραγματοποιήθηκε στις 11 Μαΐου 2013 εναντίον της Αρσενάλ ντε Σαραντί, στην ισοπαλία με 2-2. Είχε 21 ακόμα συμμετοχές τις επόμενες τρεις σεζόν σε όλες τις διοργανώσεις, με τον Βιγιάλμπα να σημειώνει το πρώτο του γκολ εναντίον της Ντεπορτίβο Λα Εμίλια στο Κύπελλο Αργεντινής, τον Απρίλιο του 2015. Τον επόμενο Ιούλιο, ο Βιγιάλμπα δόθηκε με δανεισμό στον Πανιώνιο της Σούπερ Λιγκ. Αγωνίστηκε σε ολόκληρη τη σεζόν 2015-16, κάνοντας το ντεμπούτο του σε μία νίκη επί του Παναθηναϊκού το Σεπτέμβριο, πριν σκοράρει εναντίον του Παναιτωλικού τον Οκτώβριο.
Μετά από 26 αγώνες στο ελληνικό ποδόσφαιρο, ο Βιγιάλμπα επέστρεψε στην πατρίδα του και εντάχθηκε με δανεισμό στην Κλουμπ Ατλέτικο Ντάγκλας Χέιγκ της Πριμέρα Β Νασιονάλ, τον Ιούλιο του 2016. Σημείωσε επτά γκολ, παρά το γεγονός ότι ο σύλλογος υποβιβάστηκε.
Πριν από τη σεζόν 2017-18, ο Βιγιάλμπα έκανε μεταγραφή στη Ντεπορτίβο Φλάντρια. Έντεκα μήνες αργότερα, στα μέσα του 2018, μετακινήθηκε στη Ντεφένσα ι Χουστίσια της Πριμέρα Ντιβισιόν. Ωστόσο, αμέσως δόθηκε δανεικός στην Σαρμιέντο της 2ης κατηγορίας. Σημείωσε τρία γκολ στους πρώτους του 15 αγώνες για την ομάδα.
Στις 12 Ιουλίου 2019, εντάχθηκε στην Σεντράλ Κόρντομπα. Αποχώρησε από την ομάδα την 1η Ιανουαρίου 2020, έχοντας αγωνιστεί σε 5 αγώνες πρωταθλήματος.
Στις 21 Ιανουαρίου 2020, εντάχθηκε στη Λαμία με ελεύθερη μεταγραφή.
Διεθνής σταδιοδρομία
Το 2011, ο Βιγιάλμπα έκανε έξι συμμετοχές με την Εθνική Αργεντινής U17 στο Πρωτάθλημα Νότιας Αμερικής U17 στον Ισημερινό, καθώς η ομάδα τερμάτισε στην 3η θέση.
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Αργεντινής Κ17 Κατηγορία:Ποδοσφαιριστές Βέλες Σάρσφιλντ Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Αργεντινοί ποδοσφαιριστές στο εξωτερικό Κατηγορία:Ποδοσφαιριστές Κλουμπ Ατλέτικο Ντάγκλας Χέιγκ Κατηγορία:Ποδοσφαιριστές Πριμέρα Β Νασιονάλ Κατηγορία:Ποδοσφαιριστές Κλουμπ Σοσιάλ ι Ντεπορτίβο Φλάντρια Κατηγορία:Ποδοσφαιριστές Κλουμπ Ατλέτικο Σαρμιέντο Κατηγορία:Ποδοσφαιριστές Σεντράλ Κόρντομπα ντε Σαντιάγκο ντελ Εστέρο Κατηγορία:Ποδοσφαιριστές ΠΑΣ Λαμίας
Ντάζνιτσα
Η Ντάζνιτσα (σερβικά κυριλλικά: Дажница) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 83 κατοίκους.
Κατανομή του πληθυσμού ανά εθνότητα (1991)
Το 1991, το χωριό αριθμούσε 255 κατοίκους, οι οποίοι ήσαν κατανεμημένοι ως κάτωθι :
Εξωτερικοί Σύνδεσμοι
Κατηγορία:Οικισμοί της Ντέρβεντα Κατηγορία:Οικισμοί της Ντέρβεντα με κροατική πληθυσμιακή πλειοψηφία
Κάρολος Ιωσήφ της Λωρραίνης
Ο Κάρολος-Ιωσήφ, γερμ. Karl-Joseph von Lothringen (24 Νοεμβρίου 1680 - 4 Δεκεμβρίου 1715) από τον Οίκο της Λωρραίνης ήταν, ως Κάρολος Γ΄, επίσκοπος του Ολομόουτς και του Οσναμπρύκ και αρχιεπίσκοπος (πρίγκιπας-εκλέκτορας) του Τρηρ.
Βιογραφία
Συμμετείχε στις διαπραγματεύσεις που έγιναν περί το τέλος του Πολέμου της Ισπανικής Διαδοχής και επέτυχε οι Γαλλικές δυνάμεις κατοχής να εγκαταλείψουν την αρχιεπισκοπή to 1714. Κατά τη διάρκεια μίας επίσκεψής του στη Βιέννη απεβίωσε από ευλογιά.
Παραπομπές
Κατηγορία:Οίκος της Λωρραίνης
Αλέξανδρος ο Αφροδισιεύς
Ο Αλέξανδρος ο Αφροδισιεύς υπήρξε Έλληνας περιπατητικός φιλόσοφος του 3ου αιώνα (τέλη 2ου- μέσα 3ου αι. μ.Χ. ). Γεννήθηκε στην Αφροδισιάδα της Καρίας, και από εκεί πήρε το επώνυμό του.
Ιστορικό
Διδάχτηκε φιλοσοφία από τον Ερμίνο, Αριστοκλέα τον Μησσήνιο και τον Σωσιγένη. Ήτανε δε τόσο καλός μαθητής, που έγινε καλύτερος από όλους τους Αριστοτελικούς φιλοσόφους. Απόκτησε τόσο στοιχειώδη μόρφωση, που καταλάβαινε τις λέξεις του Αριστοτέλη με μεγάλη ακρίβεια, και χρησιμοποιούσε μόνο αυτές χωρίς να τις συγχέει με άλλες άλλων νεώτερων φιλοσόφων. Οι Έλληνες και οι Άραβες τον θαύμαζαν τόσο πολύ, που αντί για τον Αριστοτέλη, το όνομα του Αφροδισιέα επικαλούνταν ως μαρτυρία. Ακόμα και οι μεταγενέστεροι τον τιμούσαν πολύ, όπως φαίνεται από τον Πλωτίνο. Η μεγάλη πολυμάθεια τούτου του ανδρός τον κατέστησε καθηγητή, όχι στην Ρώμη, αλλά στην Αθήνα ,όπου δίδαξε αριστοτελική φιλοσοφία μεταξύ 191 και 211, αλλά και στην Αλεξάνδρεια. Τον κάλεσαν οι Καίσαρες Σεπτίμιος Σεβήρος και Καρακάλλας, προς τους οποίους έγραψε το ευχαριστήριο βιβλίο περί Ειμαρμένης. Ο Αθήναιος αναφέρει ότι μετά τον θάνατο του Σεβήρου ζούσε ακόμα.
Εξωτερικοί σύνδεσμοι
Κατηγορία:Έλληνες φιλόσοφοι
Η Μυκηναία (τοιχογραφία)
thumb|300px|«Η Μυκηναία», Εθνικό Αρχαιολογικό Μουσείο Αθηνών, n°11670 Σημαντικός εκπρόσωπος των μυκηναϊκών τοιχογραφιών Η Μυκηναία, όπως αποδόθηκε, τοποθετείται χρονικά στην Υστεροελλαδική ΙΙΙΒ και βρέθηκε ραγισμένη αλλά πλήρης στην «οικία του αρχιερέα», στην ακρόπολη των Μυκηνών.
Περιγραφή
Η λεπτομέρεια της αναδίπλωσης στο υποσιάγονο και οι αρθρώσεις των δακτύλων δείχνουν μια τάση για ρεαλισμό και απελευθέρωση από το κλασικό απεικονιστικό μοτίβο της γυναικείας κεφαλής. Το αυτί είναι σχηματοποιημένο, κατά τα πρότυπα μιας άλλης τοιχογραφικής απεικόνισης θεάς από την Τίρυνθα. Τα χρώματα που χρησιμοποιούνται είναι γαιώδη και περιλαμβάνουν κόκκινη και καστανή ώχρα, κίτρινο, μαύρο από κάρβουνο ή μαγγάνιο και γαλάζιο στο φόντο, ενώ το χρώμα του προσώπου και των χεριών είναι το συμβατικό λευκό. Φέρει κοσμήματα στα χέρια και περιδέραιο στο λαιμό, ενώ το βλέμμα είναι στραμμένο σε ένα περιδέραιο που κρατά η μορφή στο δεξί της χέρι, ενώ το μάτι, αν και περίτεχνα απεικονισμένο, διαθέτει επίσης την προοπτική του πτηνού. Το στήθος στην προκειμένη περίπτωση είναι σκεπασμένο με ένδυμα χρώματος κίτρινου, το οποίο επικαλύπτεται από κόκκινο περικόρμιο με λευκή διακοσμητική λωρίδα. Η θέση της θηλής τονίζεται με δύο μικρές κόκκινες στιγμές. Τα μαλλιά της συγκρατούνται με ταινία σε λευκό και κόκκινο, ενώ μπροστά από το αυτί πέφτει ελεύθερα ο κλασικός βόστρυχος.
Θεματολογικές συγκρίσεις
Θεματολογικά θα μπορούσε κανείς να αναζητήσει κανείς ομοιότητες μεταξύ της συγκεκριμένης τοιχογραφίας και τις γυναικείες μορφές, πιθανώς θεές, που κοσμούν τις ζωφόρους της Τίρυνθας ή των Θηβών. Επίσης, Οι λεπτομέρειες των κοσμημάτων στρέφουν την προσοχή μας στη συλλογή περιδεραίων του Εθνικού Αρχαιολογικού Μουσείου.
Εξωτερικοί σύνδεσμοι
Κατηγορία:Μυκηναϊκή τέχνη Κατηγορία:Έργα ελληνικής ζωγραφικής Κατηγορία:Εθνικό Αρχαιολογικό Μουσείο Κατηγορία:Τοιχογραφίες Κατηγορία:Αρχαιολογικά ευρήματα στην Αργολίδα Κατηγορία:Ιστορία της ζωγραφικής
Χρυσές Σφαίρες του 2015
Η 73η απονομή των Χρυσών Σφαιρών τίμησε τις καλύτερες παραγωγές του κινηματογράφου και της τηλεόρασης για τη χρονιά 2015 και μεταδόθηκε ζωντανά από τον αμερικανικό τηλεοπτικό σταθμό NBC στις 10 Ιανουαρίου 2016. Η απονομή πραγματοποιήθηκε στο ξενοδοχείο Μπέβερλι Χίλτον, στο Μπέβερλι Χιλς της Καλιφόρνια και οικοδεσπότης της βραδιάς ήταν για 4η φορά ο Ρίκι Τζερβέις. Οι υποψηφιότητες ανακοινώθηκαν στις 10 Δεκεμβρίου 2015. Το τιμητικό βραβείο συνολικής προσφοράς Σεσίλ Ντε Μιλ δόθηκε στον Ντένζελ Ουάσινγκτον στις 16 Νοεμβρίου 2015.
Τηλεόραση
Οι παρακάτω 13 σειρές ήταν περισσότερες από μία φορές υποψήφιες:
Κινηματογράφος
Οι παρακάτω 3 ταινίες κέρδισαν πάνω από μία φορά:
Τηλεόραση
Οι παρακάτω 2 σειρές είχαν παραπάνω από μία νίκες:
Εξωτερικοί σύνδεσμοι
Κατηγορία:Τελετές απονομής βραβείων Χρυσές Σφαίρες Κατηγορία:Κινηματογραφικά γεγονότα του 2015
Night Time Lover
thumb|200px|right|Εναλλακτικό εξώφυλλο του άλμπουμ
Το Night Time Lover είναι το δεύτερο single της Λα Τόγια Τζάκσον από το επώνυμο ντεμπούτο της. Το κομμάτι παράχθηκε από τον αδερφό της, Μάικλ, που εκτέλεσε τα κύρια φωνητικά στο ρεφρέν. Το τραγούδι γράφθηκε αρχικά για την Donna Summer με τον τίτλο Fire Is The Feeling.
Το τραγούδι έφθασε έως την 59η θέση του Billboard R&B Chart. Στην αυτοβιογραφία της Λα Τόγια, La Toya: Growing up in the Jackson Family, αναφέρει ότι ο Μάικλ άλλαξε την παραγωγή το τελευταίο λεπτό για να σιγουρευτεί ότι το κομμάτι δεν θα σκιάσει την επιτυχία του άλμπουμ Off the Wall. Τα αναφερόμενα mix του κομματιού φαίνεται να εμφανίστηκαν στην δημοπρασία της οικογένειας Τζάκσον στο Λας Βέγκας ως 553 Night Time Lover Monitor Mix 2-12-80.
Ο Μπόμπι ΝτεΜπάργκ, του συγκροτήματος Switch, τον οποίο ερωτεύτηκε η Τζάκσον, έγραψε το κομμάτι You and I ως απάντηση. Το τραγούδι αρχίζει με τους στίχους «You know, I was listening to the radio the other day, And I heard the words that you said that I'm your Night Time Lover».
Το κομμάτι Lovely Is She (επίσης από το άλμπουμ) ήταν το Β-side του single. Η Τζάκσον εκτέλεσε το κομμάτι για το πρόγραμμα της ολλανδικής τηλεόρασης, Toppop, το 1981.
Παραπομπές
κατηγορία:Τραγούδια του Μάικλ Τζάκσον Κατηγορία:Singles του 1980 Κατηγορία:Τραγούδια του 1980
1878
Η παρούσα σελίδα αφορά το έτος 1878 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Μπιντίνγκ
Το Μπιντάν (Μπίντινγκεν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Νεύρωση
Με τον όρο νεύρωση εννοείται εκείνη η διαταραχή συμπεριφοράς σύμφωνα με την οποία το άτομο αδυνατεί ενίοτε να αντιμετωπίσει άγχος και τις ενδοψυχικές συγκρούσεις του. Κεντρική θέση στην ψυχοπαθολογία των νευρώσεων κατέχουν οι ενοχές και το Υπερεγώ του ατόμου. Τον ασθενή βασανίζουν νοητικές συγκρούσεις μεταξύ του εγώ και ασυνείδητων ιδεών. Ο όρος εισήχθη για πρώτη φορά το 1789 από τον ιατρό William Cullen. Η πρώτη συστηματική έρευνα πάνω στις νευρώσεις έγινε από τους Σίγκμουντ Φρόυντ και Καρλ Γιουνγκ στις αρχές του εικοστού αιώνα. Το άτομο που υπόκειται σε συμπτώματα νεύρωσης παρουσιάζει συνήθως φοβία, ψυχαναγκασμό και αγχωτικά επεισόδια.
Αρχικές μελέτες
Οι πρώτοι που έδειξαν έντονο επιστημονικό ενδιαφέρον στις νευρώσεις και τα συμπτώματα τους ήταν οι Σίγκμουντ Φρόυντ, Bίλχελμ Ράιχ, Γιόζεφ Μπρόιερ.Οι Φρόυντ και Μπρόιερ μελέτησαν κυρίως την υστερία και αυτό γιατί αυτή συνοδεύεται από έντονες σωματικές εκδηλώσεις και νοητικές συγκρούσεις, ενώ ο Ράιχ μελέτησε την σεξουαλική προβληματική συμπεριφορά σαν την ενεργειακή πηγή της νεύρωσης.
Αιτιολογία νευρώσεων
Η δυναμική και οικονομική συνεισφορά δύο όρων είναι πηγή νεύρωσης:
προδιάθεση από καθήλωση του λίμπιντο - σεξουαλική δομή του ανθρώπου + Τυχαίες τραυματικές εμπειρίες (όπου οι παιδικές εμπειρίες έχουν ιδιαίτερη βαρύτητα)
Προτεινόμενη βιβλιογραφία
Σίγκμουντ Φρόυντ, Γιόζεφ Μπρόιερ(Breuer, Josef), Εκδ. Επίκουρος, Μεταφρ. Αναγνώστου Λευτέρης, ISBN 960-7105-24-9
Κοινή Ώρα ASEAN
Η Κοινή Ώρα ASEAN (ACT) είναι η πρόταση για την υιοθέτηση χειμερινής ώρας για όλα τα κράτη μέλη της Ένωσης Χωρών της Νοτιοανατολικής Ασίας.
Ορισμένες περιφερειακές επιχειρήσεις έχουν ήδη αρχίσει να υιοθετούν τη φράση "Κοινή Ώρα ASEAN", επίσης, χρησιμοποιώντας τη συντομογραφία ACT σε δελτία τύπου, ανακοινώσεις, καθώς και νομικά έγγραφα.
Η πρόταση θα καθορίσει την UTC+08:00 ως Κεντρική Ώρα ASEAN, βάζοντας τη Μιανμάρ στην UTC+07:00, και αφήνοντας τη λιγότερο πυκνοκατοικημένη ανατολική Ινδονησία στη UTC+09:00. Αυτό θα έχει ως αποτέλεσμα η συντριπτική πλειοψηφία της περιοχής, οι κάτοικοι και η επικράτειά της να χρησιμοποιούν την UTC+08:00—σε συγχρονισμό με την Κίνα, το Χονγκ Κονγκ, το Μακάου, την Ταϊβάν και τη Δυτική Αυστραλία. Τα ανατολικά νησιά της Ινδονησίας θα παραμείνουν στην UTC+09:00—σε συγχρονισμό με τη Νότια Κορέα, την Ιαπωνία, το Παλάου, και το Ανατολικό Τιμόρ.
Δηλώσεις
Ο Αμπντουλάχ Αχμέτ Μπαντάουι: έχει δηλώσει ότι "... προκειμένου να διατηρηθεί η ASEAN με τους ανθρώπους, ... κάποιες δυνατότητες έρχονται στο μυαλό, όπως μια κοινή ζώνη ώρας ASEAN...".
"Η ιδέα έχει ήδη μπει υπό συζήτηση με την ASEAN, με τη Σιγκαπούρη να την υποστηρίζει σθεναρά."
Εξωτερικοί σύνδεσμοι
Κατηγορία:Ζώνες ώρας
Μέση κωμωδία
Ο όρος μέση κωμωδία αναφέρεται σε μία φάση ανάπτυξης της αρχαίας ελληνικής κωμωδίας του 4ου αιώνα π.Χ., ειδικότερα ανάμεσα στα χρόνια 400 και 320 π.Χ., σύμφωνα με την διαίρεση σε αρχαία, μέση και νέα κωμωδία που είχε καθιερωθεί ήδη από την αρχαιότητα. Στοιχεία της νέας κωμωδίας διαφαίνονται ήδη σε κάποια από τα τελευταία έργα του Αριστοφάνη. Σώζονται πολλά ονόματα συγγραφέων και τίτλοι έργων και κάποια αποσπάσματα, από τα οποία δεν είναι εύκολο να εξαχθούν συμπεράσματα για τη δομή της.
Χαρακτηριστικά
Στη μέση κωμωδία, όπως και στα όψιμα έργα του Αριστοφάνη, έχει καταργηθεί η παράβασις, δηλαδή το σημείο του έργου στο οποίο οι πρωταγωνιστές έχουν αποσυρθεί από τη σκηνή και ο χορός απευθύνεται στους θεατές, αναφερόμενος στο ίδιο το έργο ή γενικά στον ποιητή, τους αντιπάλους συγγραφείς, ή και σε διδακτικά θέματα. Επιπλέον, ο ρόλος των χορικών σε σχέση με την υπόθεση σταδιακά περιορίζεται και τα λυρικά μέρη γίνονται πλέον εμβόλιμα. Ακόμη, ο πολιτικός ρόλος και οι επιθέσεις σε συγκεκριμένα πρόσωπα της επικαιρότητας περιορίζονται, χωρίς βέβαια να εξαφανίζονται τελείως. Η αρχαία κριτική είχε επισημάνει την προτίμηση των κωμικών της μέσης περιόδου για μυθολογικά θέματα και την παρωδία τραγικών θεμάτων, τάση που τα σύγχρονα ευρήματα αποδεικνύουν εν μέρει. Αντί των πολιτικών θεμάτων, προτιμούνται σκηνές της αστικής ζωής και εμφανίζονται ήδη κάποια τυποποιημένα πρόσωπα που κυριαρχούν στη νέα κωμωδία, όπως η εταίρα, η προαγωγός, ο καυχησιάρης στρατιώτης, ο μάγειρας. Η τολμηρή γλώσσα της αρχαίας κωμωδίας επίσης έχει υποχωρήσει.
Εκπρόσωποι
Οι πιο σημαντικοί ποιητές της μέσης κωμωδίας που γνωρίζουμε είναι ο Αντιφάνης, ο Άλεξις και ο Αναξανδρίδης.
Ο Αντιφάνης παραδίδεται ότι έγραψε 260 ή και 365 κωμωδίες, (η μεγάλη διαφορά οφείλεται ενδεχομένως στη σύγχυση με έναν νεότερο ποιτή με το ίδιο όνομα, ήταν ο πιο εκτιμημένος ποιητής της μέσης κωμωδίας μαζί με τον Άλεξι και κέρδισε 30 φορές.
Ο Άλεξις (372-μετά το 288 π.Χ.), καταγόταν από τους Θουρίους της Κάτω Ιταλίας αλλά έζησε στην Αθήνα. Κατά το Λεξικό της Σούδας έγραψε 245 κωμωδίες από τις οποίες σώθηκαν 130 τίτλοι και κάποια αποσπάσματα. Έγραψε παρωδίες τραγωδιών (Ελένη, Επτά επί Θήβας, Ορέστης) και διακωμώδησε φιλοσόφους όπως τον Πλάτωνα. Οι αρχαίοι κριτικοί πίστευαν ότι εκείνος επινόησε τον τύπο του παράσιτου, που είναι τυπική μορφή της μεταγενέστερης νέας κωμωδίας. Στην πραγματικότητα όμως αυτός ο τύπος είχε εισαχθεί από τον Επίχαρμο και ο Άλεξις τον τελειοποίησε και του έδωσε τα χαρακτηριστικά που συναντάμε αργότερα στη νέα κωμωδία. Τα τελευταία χρόνια της ζωής του συνέπεσαν με σημαντικούς ποιητές της νέας κωμωδίας, όπως τον Μένανδρο και τον Δίφιλο, και όπως φαίνεται από κάποια αποσπάσματά του, κάποια έργα του μπορούν να θεωρηθούν ενδεικτικά της νέας κωμωδίας.
Ο Αναξανδρίδης έγραψε 65 κωμωδίες καθώς και διθυράμβους, που δεν έχουν σωθεί. Θεωρείται ότι είναι ο πρώτος ποιητής που εισήγαγε ερωτικά θέματα. Από την κωμωδία του Πόλεις σώζεται απόσπασμα στο οποίο περιγράφεται η διαφορά των ηθών των Αιγυπτίων και Ελλήνων και γίνεται λόγος για τα χοιρινά κρέατα που ο μεν Αιγύπτιος δεν τρώει, ενώ ο Αθηναίος τρώει με ευχαρίστηση: «». Επίσης σε κάποιο άσμα του "Πρωτεσιλάου" διακωμωδεί με λεπτή ειρωνεία τις υπερβολικές προετοιμασίες για το συμπόσιο των γάμων του Αθηναίου στρατηγού Ιφικράτη με την κόρη του βασιλιά των Θρακών Κότυος.
Μανώλης Στεφανουδάκης
Ο Μανώλης Στεφανουδάκης είναι Έλληνας παραολυμπιονίκης και παγκόσμιος πρωταθλητής στίβου, στο ακόντιο που είναι το αγώνισμα του αλλά και στη σφαιροβολία με συμμετοχή στους Παραολυμπιακούς αγώνες του 2012 στο Λονδίνο και τους Παραολυμπιακούς αγώνες του 2016 στο Ρίο.
Βιογραφικό
Ο Εμμανουήλ Στεφανουδάκης του Μιχαήλ γεννήθηκε στις 05 Απριλίου 1983 στο Ηράκλειο Κρήτης και κατοικεί στη Γαλιά. Από τις 23 Απριλίου 2007, εξαιτίας ενός τροχαίου ατυχήματος, είναι παραπληγικός.
Είναι Πρόεδρος του Δ.Σ. του Συλλόγου Ατόμων με Αναπηρία Γονέων και Φίλων Νότιας Κρήτης «ΤΟ ΜΕΛΛΟΝ».
Κατέχει την θέση του Αντιπροέδρου στο Σύλλογο Ελλήνων Παραολυμπιονικών, καθώς επίσης και στο Σωματείο ΑμεΑ ‘’ΜΕΓΑΛΟΝΗΣΟΣ’’.
Στα πλαίσια της αποκατάστασής του ασχολήθηκε με τον αθλητισμό εντασσόμενος στον αθλητικό σύλλογο «Η ΜΕΓΑΛΟΝΗΣΟΣ». Αρχικά ασχολήθηκε με την κολύμβηση στην κατηγορία S5. Το 2008 συμμετείχε για πρώτη φορά στο Πανελλήνιο Πρωτάθλημα Ατόμων με Αναπηρία, στο όποιο κατέκτησε το πρώτο του χρυσό μετάλλιο στην σκυταλοδρομία 4x50 m., ενώ στο Πανελλήνιο Πρωτάθλημα του 2009 κατέκτησε ένα χρυσό μετάλλιο στα 100 m. ελεύθερο, ένα ασημένιο στα 50 m. ύπτιο, ένα χάλκινο στα 50 m. ελεύθερο και ένα χρυσό στη σκυταλοδρομία 4x50 m.
Ωστόσο, η δυσκολία της μετακίνησης στο Ηράκλειο για τις προπονήσεις του, λόγω της έλλειψης υποδομών στον τόπο του, τον έκαναν να εγκαταλείψει την κολύμβηση και να ασχοληθεί με το στίβο. Τον Ιούλιο του 2009 ξεκίνησε προπονήσεις στο γυμναστήριο και στις αρχές Αυγούστου του ίδιου έτους ξεκίνησε τις προπονήσεις του στο στάδιο, αρχικά στη σφαίρα και στη συνέχεια στο ακόντιο.
Την πρώτη εμφάνιση στο στίβο την έκανε στο Πανελλήνιο Πρωτάθλημα Ατόμων με Αναπηρίες, στην κατηγορία F54. Στις 25 και 26 Ιουνίου 2010 αγωνίστηκε στον ακοντισμό και στη σφαιροβολία, όπου κατέκτησε δύο χρυσά μετάλλια.
Στις 17 Ιουλίου 2010 κατέρριψε το πανελλήνιο ρεκόρ στον ακοντισμό με βολή 22,20 m., ενώ την προηγούμενη ημέρα είχε κατακτήσει ξανά την πρώτη θέση στο αγώνισμα της σφαιροβολίας.
Τον Αύγουστο του 2010 πήρε μέρος στους αγώνες Εθνικού Πρωταθλήματος της Κροατίας, όπου κατέκτησε την πρώτη θέση στον ακοντισμό, καταρρίπτοντας για δεύτερη φορά το Πανελλήνιο ρεκόρ και ανεβαίνοντας στην έκτη θέση της Παγκόσμιας κατάταξης στην κατηγορία του, με βολή 22,30 m. Στο αγώνισμα της σφαιροβολίας κατέκτησε την τρίτη θέση.
Το Σεπτέμβριο του 2010 συμμετείχε σε αγώνες Εθνικού Πρωταθλήματος της Αγγλίας, όπου κατέκτησε την πρώτη θέση και στα δύο αγωνίσματα.
Στη διεθνή διοργάνωση Fazza, που πραγματοποιήθηκε στο Ντουμπάι των Ηνωμένων Αραβικών Εμιράτων, στις 26 έως 28 Μαρτίου 2011, κατέρριψε τα δύο πανελλήνια ρεκόρ, στη σφαιροβολία και στον ακοντισμό. Στο πρώτο αγώνισμα κατέκτησε ασημένιο μετάλλιο με επίδοση 9.01m., ενώ στο δεύτερο χάλκινο με βολή στα 26.30m.
Στις 24 έως 26 Μαΐου 2011 πραγματοποιήθηκε το Πανελλήνιο Πρωτάθλημα Στίβου Ατόμων με Αναπηρία στην Αθήνα, όπου κατάφερε για άλλη μια φορά να ξεπεράσει τον εαυτό του, καταρρίπτοντας το πανελλήνιο και προσωπικό του ρεκόρ, τόσο στη σφαιροβολία με βολή 9,20 m., όσο και στον ακοντισμό με βολή που έφτασε τα 28,28 m. Με τις συγκεκριμένες επιδόσεις ο Στεφανουδάκης βρέθηκε στη δεύτερη θέση της παγκόσμιας κατάταξης στον ακοντισμό και στην τέταρτη θέση στη σφαιροβολία για το 2011.
Η αυλαία για το 2012 άνοιξε με την αθλητική διοργάνωση Fazza στα Ηνωμενα Αραβικά Εμιράτα. Στις 12 Μαρτίου αγωνίστηκε στον ακοντισμό και κατέλαβε την πρώτη θέση με το systempoint για τις κατηγορίες F53, F54, F55,F56, F57, με βολή 24,30m., λόγω αλλαγών στους κανονισμούς της καρέκλας ρίψεων και στις 14 Μαρτίου κατέκτησε τη δεύτερη θέση στη σφαιροβολία με βολή 7,10m.
Στις 1 και 2 Ιουνίου συμμετείχε στο πανελλήνιο πρωτάθλημα στίβου Ατόμων με Αναπηρία αποσπώντας και πάλι 2 χρυσά μετάλλια στη σφαίρα και το ακόντιο με βολές 8,13 m. και 25,49m. αντίστοιχα.
Οι μέχρι τότε επιδόσεις του τον έφεραν να αγωνιστεί στη μεγάλη διοργάνωση, το Πανευρωπαϊκό Πρωτάθλημα Ατόμων με Αναπηρία, το οποίο διεξήχθη στο Standskanaal της Ολλανδίας. Στις 24 Ιουνίου έριξε τη σφαίρα σε απόσταση 8,38m., και ανέβηκε στο τρίτο σκαλοπάτι του βάθρου, ενώ στις 26 Ιουνίου ανέβηκε στο δεύτερο σκαλοπάτι με βολή 25,11m.
Η συμμετοχή του στους Παραολυμπιακούς αγώνες του Λονδίνου ήταν ένα όνειρο, που πραγματοποιήθηκε. Ο Μανώλης το Σαββατο 1 Σεπτεμβρίου κατέκτησε την 17η θέση στη σφαιροβολία, με βολή 7,91m. Όμως, το όνειρο του δεν πραγματοποιήθηκε απλά, αλλά έφτασε και στην κορύφωση του, στις 8 Σεπτεμβρίου ο Μανώλης κατέκτησε την τρίτη θέση και το χάλκινο μετάλλιο στον ακοντισμό, με βολή 27,37 m.
Το 2013, ο Μανώλης Στεφανουδάκης συμμετείχε σε τρεις διοργανώσεις στα Ηνωμένα Αραβικά Εμιράτα. Στην πρώτη διοργάνωση, Sharjah 3rd International OpenAthleticsMeeting στις 16 &17 Μαρτίου κατέκτησε το χρυσό μετάλλιο με βολή 26,35m.. Στη δεύτερη διοργάνωση που πραγματοποιήθηκε στο AlAin κατέκτησε ένα ακόμα χρυσό μετάλλιο, με βολή 27,82 m., μια βολή βελτιωμένη κατά 45 cm. από αυτή των Παραολυμπιακών αγώνων του Λονδίνου. Επίσης, κατέκτησε κι ένα ασημένιο μετάλλιο στη σφαιροβολία, ρίχνοντας την σφαίρα στα 8,33 m.. Στη 5th Fazaa International AthleticsCompetition 2013, κατάφερε να κατακτήσει δύο χρυσά μετάλλια. Στον ακοντισμό είχε βολή 27,48 m., ενώ στη σφαιροβολία έφτασε τα 8,24 m.
Στο Πανελλήνιο Πρωτάθλημα Α.με.Α που πραγματοποιήθηκε στην Αθήνα στις 7 & 8 Ιουνίου 2013 κατέκτησε δύο χρυσά μετάλλια.
Το 2014 συμμετείχε σε πέντε μεγάλες παγκόσμιες αθλητικές διοργανώσεις. Συγκεκριμένα, στις 31 Μαΐου και 1 Ιουνίου στο Πρωτάθλημα Ιταλίας – GrandPrix (Grosseto) κατέκτησε ένα ασημένιο μετάλλιο στη σφαιροβολία, με επίδοση 8,09 m. και ένα χρυσό στον ακοντισμό, με βολή στα 26,89 m.
Με τις επιδόσεις του στις τελευταίες αθλητικές διοργανώσεις είναι ο δεύτερος καλύτερος αθλητής, για το 2014 σε όλο τον κόσμο, στην κατηγορία του.
Το 2015, τα αποτελέσματα είναι καταπληκτικά. Αρχικά συμμετείχε στις τρεις διοργανώσεις του Dubai και κατέκτησε 3 χρυσά μετάλλια, 1 ασημένιο και 1 χάλκινο αγωνιζόμενος με το systempoint για τις κατηγορίες F53, F54, F55, F56, F57. Ενώ στο Grand – Prix της Τυνησίας κατέκτησε 2 χρυσά μετάλλια και κατέρριψε το Πανελλήνιο ρεκόρ στον ακοντισμό με βολή 29,12 m., το οποίο κατείχε ο ίδιος από το 2011.
Στις 14 Ιουνίου 2015, στο Grosseto της Ιταλίας, κατέκτησε και το ύψιστο σκαλοπάτι του αθλητισμού, στην κατηγορία του, καταρρίπτοντας το Παγκόσμιο Ρεκόρ στον ακοντισμό, με βολή 29,54 μ.
Στις 8 Ιουλίου 2015, συμμετείχε στη διεθνή αθλητική ημερίδα της Θεσσαλονίκης, στον ακοντισμό όπου κατέκτησε ένα χρυσό μετάλλιο.
Όμως η κορύφωση της χρονιάς είναι μοναδική, αφού ο Στεφανουδάκης καταφέρνει στο Παγκόσμιο Πρωτάθλημα στίβου, στην Ντόχα, στις 25 Οκτωβρίου 2015 να ανέβει στο υψηλότερο σκαλοπάτι του βάθρου των νικητών, κατακτώντας την πρώτη θέση και το χρυσό μετάλλιο.
Γκρίμσεϊ (Εξωτερικές Εβρίδες)
Το Γκρίμσεϊ ή Γκρίμσι (αγγλικά: Grimsay) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 8,3 τ.χλμ. και 169 κατοίκους (2011). Κύριοι οικισμοί του νησιού είναι το Bàgh Mòr και Ceallan, στην ανατολική ακτή και διοικητικά το νησί ανήκει στην περιφέρεια των Εξωτερικών Εβρίδων. Το Γκρίμσεϊ βρίσκεται ανάμεσα στο Βόρειο Γιούιστ και τη Μπενμπέκουλα, με τα οποία συνδέεται οδικώς αλλά και συνδέει.
Απολλινάριος
Ο Απολλινάριος ήταν Έλληνας επιγραμματοποιός του 1ου αιώνα μ.Χ. Στην Παλατινή Ανθολογία σώζονται δύο σκωπτικά επιγράμματά του (ΧΙ 399 και 421). Κατά τον Χέρμαν Μπέκμπυ περιλαμβανόταν στο Ανθολόγιο του Διογενιανού. Ο Oμπρετόν διερωτάται όμως μήπως πρόκειται για τον Απολλινάριο της Λαοδικείας (4ος αιώνας μ.Χ.) ή για τον πατέρα του Απολλινάριο της Αλεξανδρείας.
Μανώλης Στεφανουδάκης
Βιογραφικό
Το 2016 είναι η χρυσή χρονιά του Στεφανουδάκη. Η αθλητική χρονιά ξεκινάει στις 14 Μαρτίου με την συμμετοχή του στην 6η Διεθνή Αθλητική Συνάντηση του Sharjah, που διεξάγεται στο Ντουμπάι. Ο Μανώλης κατέκτησε  το χρυσό μετάλλιο στη σφαιροβολία με βολή 8,56 μ. και στις 15 Μαρτίου χρυσό στο ακόντιο με βολή 27,90 μ. . Οι αθλητικές υποχρεώσεις συνεχίζονται στο Ντουμπάι. Η επόμενη αθλητική διοργάνωση είναι στο Fazza – GrandPrix όπου στις 17 Μαρτίου  κατακτάει χρυσό μετάλλιο στον ακοντισμό με 27,05 μ. και στις 18 Μαρτίου ασημένιο στη σφαίρα.
Στο GrandPrixτης Τυνησίας κατέκτησε 2 ακόμα χρυσά μετάλλια. Στις 25 Μαρτίου αγωνίστηκε στη σφαίρα κατακτώντας χρυσό μετάλλιο με βολή 8,19 μ. ενώ στις 26 Μαρτίου με βολή στα 28,60 μ. κατακτάει ένα ακόμα χρυσό μετάλλιο στον ακοντισμό.
Στις 9 Απριλίου 2016, στο Διεθνές GrandPrix του Grosseto στην Ιταλία, κατέκτησε χάλκινο μετάλλιο στη σφαιροβολία και στης 10 Απριλίου χρυσό στον ακοντισμό.
Στις 13 Ιουνίου του 2016 πήρε μέρος στους αγώνες του Πανευρωπαϊκού Πρωταθλήματος στο Grossetoτης Ιταλίας, όπου κατέκτησε την τρίτη θέση στον ακοντισμό.
Τον Σεπτέμβριο του 2016 ο Μανώλης Στεφανουδάκης έκανε υπερήφανη την Ελλάδα και την Κρήτη καθώς απέκτησε το σπουδαιότερο μετάλλιο της καριέρας του και αναδείχθηκε ΧΡΥΣΟΣ Παραολυμπιονίκης. Ο Έλληνας αθλητής στις 9 Σεπτεμβρίου πρόσθεσε ένα ακόμα παραολυμπιακό μετάλλιο στη συλλογή του, κατακτώντας  την πρώτη θέση  και το χρυσό μετάλλιο  στην κατηγορία F54 του ακοντισμού με καλύτερη βολή στα 29,45 μ. στους Παραολυμπιακούς Αγώνες του Ρίο.
Η αυλαία για το 2017 άνοιξε με την αθλητική διοργάνωση Fazza στα Ηνωμένα Αραβικά Εμιράτα.Ο χρυσός Παραολυμπιονίκης συμμετείχε στις 2 διοργανώσεις του Dubai όπου στις 20 Μαρτίου κατέκτησε χρυσό μετάλλιο στη σφαίρα και στις 23 Μαρτίου πρώτη θέση στον ακοντισμό με βολή 28,76  μ. Στις 25 και 27 Μαρτίου συμμετείχε στο 7thSharjahInternationalOpenAthleticsMeeting αποσπώντας 2 χρυσά μετάλλια, ένα στη σφαίρα και ένα στο ακόντιο με βολή 29,13 μ.
Στο GrandPrix της Τυνησίας κατέκτησε 2 ακόμα χρυσά μετάλλια. Στις 13 Απριλίου αγωνίστηκε στη σφαίρα κατακτώντας χρυσό μετάλλιο  και στις 14 Απριλίου με βολή στα 29,08 μ. κατακτάει ένα ακόμα χρυσό μετάλλιο στον ακοντισμό.
Τον Μάιο του 2017 ο  Μανώλης Στεφανουδάκης με μια επιτυχημένη εμφάνιση κατέκτησε την πρώτη θέση στον ακοντισμό αλλά και στη σφαιροβολία στοWorldParaAthleticGrandPrixRiety 2017 στην Ιταλία. Στο Rieti στις 5 και 7 Μαΐου κατάφερε να πάρει πρωτιά στο ακόντιο αλλά και στη σφαίρα με βολές 29,69 μ. και 8,10 μ. αντίστοιχα.
Στις 27 Μαΐου ο Μανώλης συμμετείχε στο Πανελλήνιο Πρωτάθλημα Στίβου ΑμεΑ στο ΟΑΚΑ κερδίζοντας την πρώτη θέση στον ακοντισμό με βολή 27,63 μ.
Η αυλαία της αθλητικής χρονιάς του 2017 έκλεισε με το χρυσό Παραολυμπιονίκη του Ρίο και παγκόσμιο πρωταθλητή στον ακοντισμό (F54),να διατηρεί τον τίτλο του και στο   Παγκόσμιο Πρωτάθλημα τουΛονδίνο, σημειώνοντας ρεκόρ αγώνων. Στις 23 Ιουλίου ο Μανώλης Στεφανουδάκης, παρά τον τραυματισμό που τον ταλαιπωρούσε, απέδειξε για άλλη μια φορά την κυριαρχία του στον παγκόσμιο ακοντισμό στην κατηγορία F54 με το ακόντιο του να προσγειώνεται στα 29,51 μ.,  διατηρώντας την υψηλότερη θέση στο πόντιουμ των νικητών για δεύτερο σερί παγκόσμιο πρωτάθλημα.
Η αγωνιστική περίοδος για το 2018 ξεκίνησε με τον Μανώλη στα Ηνωμένα Αραβικά Εμιράτα. Τον Μάρτιο πήρε μέρος στο 10thFazzaInternationalParaAthleticsChampionshipsDubai 2018 – WorldParaAthleticsGrandPrix, όπου στο αγώνισμα της σφαιροβολίας κατάφερε  να κατακτήσει το Ασημένιο μετάλλιο με βολή στα 8,07 μ. ενώ στον ακοντισμό με μια εξαιρετική βολή στα 28,15 μέτρα επικράτησε των  αντιπάλων του προσθέτοντας  ένα Χρυσό μετάλλιο ακόμα στη συλλογή του.Συμμετείχε, επίσης στο8thSharjahInternationalOpenAthleticsMeeting,όπου ρίχνοντας σφαίρα με βολή  7.99μ. κέρδισε το χρυσό μετάλλιο ενώ το ΄’χρυσό’’ του ακόντιο  το απογείωσε στα 28.69 μ. παίρνοντας για άλλη μια φορά την πρώτη θέση στο βάθρο του ακοντισμού.
Ο Μανώλης συμμετέχοντας στο 3rd International AthleticsMeeting του Marrakech, στης 27 Απριλίου στο αγώνισμα της σφαιροβολίας κατάφερε  να κατακτήσει το Ασημένιο μετάλλιο με βολή στα 8,02 μ. ενώ στης 28 Απριλίου με το ‘’χρυσό’’ του ακόντιο κατέκτησε για άλλη μια φορά την πρώτη θέση με μια εξαιρετική βολή στα 28,25μ.
Λίγες μέρες αργότερα, στις 13 Μαΐου ο χρυσός Παραολυμπιονίκης συμμετέχοντας στο ’’ The 6th ChinaOpenAthleticsChampionships - Beijing 2018 World Para AthleticsGrandPrix’’ δήλωσε δυναμικό παρών τόσο στον ακοντισμό με  βολή στα 27,74μ. όσο και στην σφαιροβολία με βολή στα 7,91μ..
Η  επόμενη διεθνήαθλητική διοργάνωση για τον Κρητικό Πρωταθλητή ήταν το HandisportOpenParis 2018 - Paris 2018 World Para AthleticsGrandPrix στη Γαλλία όπου κατέλαβε την 6η θέση με βολή 7.76μ. στην σφαιροβολία και την 4η θέση με βολή 27.60μ.στον ακοντισμό.
Στο Ευρωπαϊκόπρωτάθλημα της Γερμανίας ο Γίγαντας του αθλητισμού συμπλήρωσε ακόμα μια σπουδαία διάκριση στη φαρέτρα του. Για άλλη μια φορά, ο Μανώλης Στεφανουδάκης, παρέμεινε στο βάθρο των νικητών, κατακτώντας την δεύτερη θέσηκαι το αργυρό μετάλλιο στον ακοντισμό με βολή στα 28,10 μ. .